Άδεια Ίδρυσης και Λειτουργίας Καταφυγίων Αδέσποτων Ζώων Συντροφιάς
Αίτηση - Υπεύθυνη Δήλωση. Απαιτούνται δύο (2) αιτήσεις: Αίτηση για την άδεια ίδρυσης και Αίτηση για την άδεια λειτουργίας.
Οι προδιαγραφές ίδρυσης και λειτουργίας των καταφυγίων καθορίζονται αποκλειστικά από τις διατάξεις των άρθρων 28 και 29 του ν. 4830/2021 και τις διατάξεις της υπ΄ αριθμ.1616/09.01.2023 (B΄135/17-01-2023) κοινής απόφασης του Αναπληρωτή Υπουργού Εσωτερικών και του Υφυπουργού Αγροτικής Ανάπτυξης και Τροφίμων.
Κατάθεση από τον αιτούντα (δια ζώσης ή ταχυδρομικά)
Η εγκατάσταση και η λειτουργία καταφυγίων ζώων συντροφιάς επιτρέπεται εκτός ορίων οικιστικών περιοχών, πολεοδομημένων και προς πολεοδόμηση, σε δασικές εκτάσεις και δημόσιες χορτολιβαδικές εκτάσεις των περ. α’ και β’ της παρ. 5 του άρθρου 3 του ν. 998/1979 (Α’ 289). Τα καταφύγια ζώων συντροφιάς οφείλουν: (α) να απέχουν έως πέντε (5) χιλιόμετρα από το άκρο οικισμού και (β) να διαθέτουν ευχερή οδική πρόσβαση.
Η άδεια ίδρυσης εκδίδεται με απόφαση αρμόδιας κτηνιατρικής αρχής της οικείας Περιφέρειας /Περιφερειακής Ενότητας, εντός των ορίων της οποίας πρόκειται να εγκατασταθεί το καταφύγιο, ύστερα από γνώμη της Επιτροπής του άρθρου 5 του ν. 604/1977 (Α΄163). Η άδεια ίδρυσης καταφυγίου ισχύει για χρονικό διάστημα τριών (3) ετών εντός του οποίου ο δικαιούχος της άδειας, οφείλει να έχει λάβει την άδεια λειτουργίας.
Η άδεια ίδρυσης χορηγείται κατόπιν αίτησης δικαιούχου, συνοδευόμενη από φάκελο με τα εξής δικαιολογητικά: α) Έγγραφα που αποδεικνύουν την ιδιοκτησία ή τις νόμιμες προϋποθέσεις χρήσης του γηπέδου, όπως τίτλο ιδιοκτησίας, συμφωνητικό μίσθωσης, παραχωρητήριο κ.τ.λ. β) υπεύθυνη δήλωση αναφορικά με την τήρηση της παρ. 1 του άρθρου 5 γ) τεχνική έκθεση που ανταποκρίνεται, κατά περίπτωση, στις προδιαγραφές και απαιτήσεις του άρθρου 5 της παρούσας, βάσει της δυναμικότητας και του είδους των ζώων που πρόκειται να φιλοξενηθούν στο καταφύγιο, η οποία περιλαμβάνει: γα)Τοπογραφικό διάγραμμα, διάγραμμα κάλυψης και περιγραφή εγκαταστάσεων (π.χ. υποδομές, χώροι, κτήρια κ.α., κατά περίπτωση), γβ)το είδος και τον αριθμό των ζώων που θα ενδιαιτώνται στο καταφύγιο, γγ)περιγραφή εξοπλισμού, υδροδότησης και τρόπου συλλογής λυμάτων.
Η άδεια λειτουργίας εκδίδεται με απόφαση της αρμόδιας κτηνιατρικής αρχής της οικείας Περιφέρειας /Περιφερειακής Ενότητας εντός των ορίων της οποίας έχει εγκατασταθεί το καταφύγιο, μετά από αυτοψία της τριμελούς επιτροπής του άρθρου 5 του ν. 604/1977, αφού ολοκληρωθεί η κατασκευή των εγκαταστάσεων και πριν την είσοδο των ζώων στο καταφύγιο.
Η άδεια λειτουργίας χορηγείται κατόπιν αίτησης δικαιούχου, συνοδευόμενη από φάκελο με τα εξής δικαιλογητικά: (α) Άδεια ίδρυσης (β) Περιγραφική έκθεση που θα αποτυπώνει: (βα) τη λειτουργία του καταφυγίου σύμφωνα με τις προδιαγραφές και απαιτήσεις του άρθρου 5 της υπ΄αριθμ. 1616/09.01.2023 (B΄135/17-01-2023) ΚΥΑ, τη δυναμικότητά του & τα είδη των ζώων συντροφιάς που φιλοξενεί, κατά περίπτωση, (ββ) τον τρόπο διαχείρισης των νεκρών ζώων και (βγ) το σχέδιο διαχείρισης φυσικών καταστροφών. (γ) Άδεια δόμησης ή βεβαίωση αρμόδιου μηχανικού κατά περίπτωση. (δ) Ορισμό διοικητικά υπεύθυνου λειτουργίας του καταφυγίου για την ευζωία των φιλοξενούμενων ζώων. (ε) Υπεύθυνη δήλωση κτηνιάτρου, κατόχου αδείας ασκήσεως επαγγέλματος σε ισχύ, ότι αναλαμβάνει την υγειονομική επίβλεψη και εποπτεία του καταφυγίου. (στ) Κατάσταση του προσωπικού ή εθελοντών που θα στελεχώσει το καταφύγιο.
Η άδεια ίδρυσης καταφυγίου ισχύει για χρονικό διάστημα τριών (3) ετών εντός του οποίου ο δικαιούχος της άδειας οφείλει να έχει λάβει την άδεια λειτουργίας.
Η διαδικασία αφορά στη χορήγηση άδειας ίδρυσης και λειτουργίας καταφυγίων αδέσποτων ζώων συντροφιάς στα οποία παρέχεται προσωρινή διαμονή και φιλοξενία σε αυτά. Η διαμονή των ζώων σε καταφύγιο διασφαλίζει τη διαβίωσή τους σε ασφαλές περιβάλλον, το οποίο λειτουργεί με βάση τους κανόνες ευζωίας των ζώων, μέχρι την υιοθεσία τους ή την επανένταξή τους στο οικείο περιβάλλον. Απευθύνεται σε Δήμους, νομικά πρόσωπα δήμων ή συνδέσμους αυτών, σε διαδημοτικές συνεργασίες, σε αναπτυξιακούς οργανισμούς δήμων του άρθρου 2 του ν. 4674/2020 (Α’ 53), σε φιλοζωικά σωματεία και φιλοζωικές οργανώσεις μη κερδοσκοπικού χαρακτήρα που έχουν εγγραφεί στο σχετικό Υπομητρώο του ΕΜΖΣ και σε φυσικά πρόσωπα, εφόσον οι παραπάνω πληρούν τις κατάλληλες προϋποθέσεις.
Για την άδεια ίδρυσης: Έγγραφα που αποδεικνύουν την ιδιοκτησία ή τις νόμιμες προϋποθέσεις χρήσης του γηπέδου, όπως τίτλο ιδιοκτησίας, συμφωνητικό μίσθωσης, παραχωρητήριο κ.τ.λ.
Για την άδεια ίδρυσης: Υπεύθυνη δήλωση αναφορικά με την τήρηση της παρ. 1 του άρθρου 5 της υπ΄αριθμ. 1616/09.01.2023 (B΄135/17-01-2023) κοινής απόφασης του Αναπληρωτή Υπουργού Εσωτερικών και του Υφυπουργού Αγροτικής Ανάπτυξης και Τροφίμων.
Για την άδεια λειτουργίας : Άδεια ίδρυσης
Για την άδεια λειτουργίας: Περιγραφική έκθεση
Για την άδεια λειτουργίας : Άδεια δόμησης ή βεβαίωση αρμόδιου μηχανικού κατά περίπτωση
Για την άδεια λειτουργίας : Ορισμό διοικητικά υπεύθυνου λειτουργίας του καταφυγίου για την ευζωία των φιλοξενούμενων ζώων
Για την άδεια λειτουργίας : (α) Υπεύθυνη Δήλωση του κτηνιάτρου ότι αναλαμβάνει την υγειονομική επίβλεψη και την εποπτεία του καταφυγίου, (β) Άδεια ασκήσεως επαγγέλματος του δηλωθέντος κτηνιάτρου από ΓΕΩΤΕΕ, σε ισχύ.
Για την άδεια λειτουργίας : Κατάσταση του προσωπικού ή εθελοντών που θα στελεχώσει το καταφύγιο
Τεχνική έκθεση που ανταποκρίνεται, κατά περίπτωση, στις προδιαγραφές και απαιτήσεις του άρθρου 5 της ΚΥΑ, βάσει της δυναμικότητας και του είδους των ζώων που πρόκειται να φιλοξενηθούν στο καταφύγιο, η οποία περιλαμβάνει: α) Τοπογραφικό διάγραμμα, διάγραμμα κάλυψης και περιγραφή εγκαταστάσεων (π.χ. υποδομές, χώροι, κτήρια κ.α., κατά περίπτωση), β) το είδος και τον αριθμό των ζώων που θα ενδιαιτώνται στο καταφύγιο, γ) περιγραφή εξοπλισμού, υδροδότησης και τρόπου συλλογής λυμάτων.
Περιγραφική έκθεση που θα αποτυπώνει: (α) τη λειτουργία του καταφυγίου σύμφωνα με τις προδιαγραφές και απαιτήσεις του άρθρου 5 της υπ΄αριθμ.1616/09.01.2023 (B΄135/17-01-2023) ΚΥΑ, τη δυναμικότητά του & τα είδη των ζώων συντροφιάς που φιλοξενεί, κατά περίπτωση, (β) τον τρόπο διαχείρισης των νεκρών ζώων και (γ) το σχέδιο διαχείρισης φυσικών καταστροφών.
Για τον προσδιορισμό και την απόδειξη της νομιμότητας του δηλωθέντος υπεύθυνου κτηνιάτρου
Αρμόδια κτηνιατρική αρχή της οικείας Περιφέρειας /Περιφερειακής Ενότητας
Λειτουργούντα κατά την 18η.9.2021 καταφύγια υποχρεούνται να αδειοδοτηθούν, σύμφωνα με τις προδιαγραφές των άρθρων 28 και 29, έως την 31η.12.2025. Αποφάσεις σφράγισης καταφυγίων αναστέλλονται μέχρι την ανωτέρω ημερομηνία, εκτός αν διαπιστωθεί από έκθεση των αρμοδίων οργάνων ότι απειλείται η ζωή των φιλοξενούμενων ζώων. Αν τα ανωτέρω καταφύγια δεν αδειοδοτηθούν έως την 31η.12.2025, συνεχίζουν να λειτουργούν έως την 31η.12.2027, χωρίς να επιτρέπεται η εισαγωγή νέων ζώων συντροφιάς σε αυτά και με αποκλειστικό αντικείμενο τη φροντίδα και υιοθεσία των ήδη φιλοξενούμενων ζώων. Αν κατά τη διάρκεια του χρονικού διαστήματος του προηγούμενου εδαφίου διαπιστωθεί από έκθεση των αρμοδίων οργάνων ότι εισέρχονται προς φιλοξενία νέα ζώα συντροφιάς σε μη αδειοδοτημένα καταφύγια ή ότι απειλείται η ζωή των φιλοξενούμενων ζώων, τα καταφύγια αυτά σφραγίζονται.». Η έναρξη λειτουργίας ή η μεταφορά καταφυγίου ζώων δηλώνονται εγγράφως εντός δέκα (10) ημερών προς την αρμόδια κτηνιατρική αρχή και το οικείο αστυνομικό τμήμα (άρθρο 4 παρ. 5 της υπ αρ. 1616/2023 κοινής υπουργικής απόφασης (Β 135).
Τροποποίηση άρθρου 9 του ν. 4039/2012 (Περισυλλογή και διαχείριση αδέσποτων ζώων συντροφιάς). Λοιπές τροποποιήσεις και προσθήκη άρθρου 17Α στον ν. 4039/2012.
Καθορισμός ειδικότερων θεμάτων σχετικά με τη διαδικασία, τα όργανα, τα αναγκαία δικαιολογητικά και κάθε άλλη λεπτομέρεια για την αδειοδότηση των καταφυγίων ζώων συντροφιάς σύμφωνα με τα άρθρα 28 και 29 του ν. 4830/2021 (Α’ 169), καθώς και των διοικητικών κυρώσεων που επιβάλλονται σε περίπτωση παράβασής τους.
Νέο πλαίσιο για την ευζωία των ζώων συντροφιάς - Πρόγραμμα «AΡΓΟΣ» και λοιπές διατάξεις.
Υποβολή αιτήματος και συνοδευτικών δικαιολογητικών για την έκδοση άδεια ίδρυσης από τον ενδιαφερόμενο προς την αρμόδια κτηνιατρική αρχή της οικείας Περιφέρειας /Περιφερειακής Ενότητας ή σε ΚΕΠ-ΕΚΕ.
Η αρχή που παραλαμβάνει το αίτημα διενεργεί έλεγχο πληρότητας των δικαιολογητικών και αποδίδει στον αιτούντα Βεβαίωση Υποβολής Αιτήματος. Στην περίπτωση που ο φάκελος της αίτησης υποβάλλεται στο ΚΕΠ-ΕΚΕ, αυτός προωθείται στην αρμόδια ΔΑΟΚ.
Η αρμόδια ΔΑΟΚ μεριμνά για τη διαβίβαση του φακέλου στην Τριμελή Επιτροπή του άρθρου 5 του Ν. 604/1977.
Η επιτροπή γνωμοδοτεί, θετικά ή αρνητικά, και προωθεί το πρακτικό της στην αρμόδια ΔΑΟΚ.
Η άδεια ίδρυσης χορηγείται με απόφαση της αρμόδιας κτηνιατρικής αρχής της οικείας Περιφέρειας /Περιφερειακής Ενότητας, ύστερα από γνώμη της Επιτροπής του άρθρου 5 του ν. 604/1977 (Α΄163).
Η αρμόδια κτηνιατρική αρχή της οικείας Περιφέρειας /Περιφερειακής Ενότητας αποστέλλει στον ενδιαφερόμενο την απόφαση ίδρυσης.
Ο ενδιαφερόμενος, ολοκληρώνει τις εργασίες διαμόρφωσης και εξοπλισμού της εγκατάστασης.
Ο ενδιαφερόμενος υποβάλει προς την αρμόδια κτηνιατρική αρχή της οικείας Περιφέρειας /Περιφερειακής Ενότητας, αίτημα χορήγησης άδειας λειτουργίας, συνοδευόμενο με τα απαιτούμενα δικαιολογητικά, μετά από αυτοψία της τριμελούς επιτροπής του άρθρου 5 του ν. 604/1977, αφού ολοκληρωθεί η κατασκευή των εγκαταστάσεων και πριν την είσοδο των ζώων στο καταφύγιο.
Η αρμόδια για τη χορήγηση της άδειας υπηρεσία αποφαίνεται επί της αίτησης εντός προθεσμίας πενήντα (50) ημερών από την κατάθεση αυτής και πάντως εντός πενήντα (50) ημερών από την ημερομηνία κατά την οποία η αίτηση θεωρήθηκε πλήρης, ύστερα από γνώμη της Επιτροπής του άρθρου 5 του ν. 604/1977 (Α΄163).
Η άδεια χορηγείται με απόφαση της αρμόδιας κτηνιατρικής αρχής της οικείας Περιφέρειας /Περιφερειακής Ενότητας και κοινοποιείται στον ενδιαφερόμενο με απόδειξη παραλαβής.
Η έναρξη λειτουργίας δηλώνεται, εντός δέκα (10) ημερών, εγγράφως, προς την αρμόδια κτηνιατρική αρχή και το οικείο Αστυνομικό Τμήμα.
Εντός ενός μηνός από την κατάθεση της αίτησης.
Εντός είκοσι (20) ημερών από την κατάθεση της αίτησης, η τριμελής Επιτροπή του άρθρου 5 του Ν. 604/1977, εξετάζει τα δικαιολογητικά του φακέλου και γνωμοδοτεί αιτιολογημένα.
Εντός προθεσμίας είκοσι (20) ημερών από τη διαβίβαση της γνώμης της Επιτροπής και του σχετικού φακέλου, η αρμόδια ΔΑΟΚ αποφαίνεται επί του αιτήματος.
Άδεια ίδρυσης: Υποβολή αίτησης και δικαιολογητικών
Ηλεκτρονική Υποβολή Αίτησης και Δικαιολογητικών
Άδεια ίδρυσης: Έλεγχος πληρότητας και απόδοση Βεβαίωσης Υποβολής Αιτήματος
Άδεια ίδρυσης: Διαβίβαση φακέλου σε Τριμελή Επιτροπή
Άδεια ίδρυσης: Κοινοποίηση της άδειας στον ενδιαφερόμενο
Ολοκλήρωση των εργασιών για τη διαμόρφωση και τον εξοπλισμό της εγκατάστασης από τον ενδιαφερόμενο
Άδεια λειτουργίας: Υποβολή αίτησης και δικαιολογητικών
Άδεια λειτουργίας: Επεξεργασία της αίτησης
Άδεια λειτουργίας: Έκδοση άδειας λειτουργίας και κοινοποίηση της άδειας στον ενδιαφερόμενο